ଭାରତରେ ଆକ୍ରମଣ କରିପାରନ୍ତି ଅଲ୍-କାଏଦା, ଆଇଏସ୍ଃଦିଲ୍ଲୀ, ମୁମ୍ବାଇ, ଗୋଆରେ ଆଲର୍ଟ\nନୂଆଦିଲ୍ଲୀ,୨୬।୩(ପି.ଟି.):ଅଲ-କାଏଦା ଏବଂ ଇସ୍ଲାମିକ ଷ୍ଟେଟ (ଆଇଏସ୍) ଆତଙ୍କବାଦୀମାନେ ଭାରତରେ ଆକ୍ରମଣ କରିପାରନ୍ତି ବୋଲି ଗୋଇନ୍ଦା ସୂଚନା ମିଳିବା ପରେ ଦିଲ୍ଲୀ, ମୁମ୍ବାଇ ଏବଂ ଗୋଆ ପୋଲିସକୁ ସତର୍କ କରିଦିଆଯାଇଛି।\nଭାରତରେ ଆକ୍ରମଣ କରିପାରନ୍ତି ଅଲ୍-କାଏଦା, ଆଇଏସ୍ଃଦିଲ୍ଲୀ, ମୁମ୍ବାଇ, ଗୋଆରେ ଆଲର୍ଟ\t March 26th, 08:45 AM March 26th, 08:45 AM\nନୂଆଦିଲ୍ଲୀ,୨୬।୩(ପି.ଟି.):ଅଲ-କାଏଦା ଏବଂ ଇସ୍ଲାମିକ ଷ୍ଟେଟ (ଆଇଏସ୍) ଆତଙ୍କବାଦୀମାନେ ଭାରତରେ ଆକ୍ରମଣ କରିପାରନ୍ତି ବୋଲି ଗୋଇନ୍ଦା ସୂଚନା ମିଳିବା ପରେ ଦିଲ୍ଲୀ, ମୁମ୍ବାଇ ଏବଂ ଗୋଆ ପୋଲିସକୁ ସତର୍କ କରିଦିଆଯାଇଛି। ନ୍ୟୁଜିଲାଣ୍ଡ ଘଟଣାର ପ୍ରତିଶୋଧ ନେବାକୁ ଉକ୍ତ ଆତଙ୍କବାଦୀ ସଂଗଠନ ଯୋଜନା କରିଥିବାର ଦୁଇଟି ସୂଚନା ୪ ଦିନ ମଧ୍ୟରେ ମିଳିଛି। ଉକ୍ତ ସୂଚନା ଅନୁଯାୟୀ ଆତଙ୍କବାଦୀମାନେ ଆକ୍ରମଣରେ ବାଇକ୍ କିମ୍ବା ଛୁରି ବ୍ୟବହାର କରିପାରନ୍ତି। ତେଣୁ ଦିଲ୍ଲୀ ଓ ମୁମ୍ବାଇରେ ଥିବା ଇସ୍ରାଏଲ ଦୂତାବାସ ଓ ବାଣିଜି୍ୟକ ଦୂତାବାସ, ଇହୁଦୀ ଉପାସନା ସ୍ଥଳ ଏବଂ ପ୍ରତିଷ୍ଠାନ ଉପରେ ତୀକ୍ଷ୍ଣ ନଜର ରଖିବା ଲାଗି ସୁରକ୍ଷା ଏଜେନ୍ସିଗୁଡିକୁ ପରାମର୍ଶ ଦିଆଯାଇଛି।\nଗତ ୨୦ ତାରିଖରେ ମିଳିଥିବା ପ୍ରଥମ ସତର୍କ ସୂଚନା ଅନୁଯାୟୀ, ନ୍ୟୁଜିଲାଣ୍ଡ ଖ୍ରୀଷ୍ଟଚର୍ଚ୍ଚ ଆକ୍ରମଣ ଘଟଣାର ପ୍ରତିଶୋଧ ଲାଗି ଆଇଏସ୍ ଯୋଜନା କରିଥିବା ଏକ ଅଡିଓ ଟେପ୍ରୁ ଜଣାପଡିଛି। ଆଇଏସ୍ ମୁଖପାତ୍ର ଅବୁ ହାସନ ଅଲମୁହାଜିର ଅଡିଓ ବାର୍ତ୍ତାରେ ତା'ଙ୍କ ସମର୍ଥକମାନଙ୍କୁ ପ୍ରତିଶୋଧ ନେବାକୁ ଆହ୍ବାନ ଦେଇଛି। ଏହା ଜଣାପଡିବା ପରେ ଦିଲ୍ଲୀ ପୋଲିସ ପକ୍ଷରୁ ଇହୁଦୀ ଉପାସନା ସ୍ଥଳଗୁଡିକରେ ସୁରକ୍ଷା ବ୍ୟବସ୍ଥା ବଢ଼ାଇ ଦିଆଯାଇଛି। ମାର୍ଚ୍ଚ ୨୩ରେ ମିଳିଥିବା ଅନ୍ୟ ସୂଚନା ଅନୁଯାୟୀ ଭାରତରେ ଥିବା ଇହୁଦୀଙ୍କ ଆବାସିକ ପ୍ରତିଷ୍ଠାନ ଏବଂ ଉପାସନା ସ୍ଥଳଗୁଡିକରେ ଅଲ୍-କାଏଦା ଆକ୍ରମଣ କରିବା ସମ୍ଭାବନା ରହିଛି। ଏଥିରେ ଆତଙ୍କବାଦୀ ଅଣପାରମ୍ପରିକ ଅସ୍ତ୍ର ବ୍ୟବହାର କରିପାରନ୍ତି। ଉକ୍ତ ଅଡିଓ ଟେପ୍ରେ ଗୋଆର ନିର୍ଦ୍ଦିଷ୍ଟ କେତେକ ଅଞ୍ଚଳ ଉଲ୍ଲେଖ ଥିବାରୁ ସେଠାରେ ସୁରକ୍ଷା ବ୍ୟବସ୍ଥାକୁ ବଢ଼ାଯାଇଛି। ଇସ୍ରାଏଲ ଦୂତାବାସ ବାହାରେ ସୁରକ୍ଷା ବ୍ୟବସ୍ଥାର ସମୀକ୍ଷା କରାଯାଇଛି। ପାଟ୍ରୋଲିଂ ବଢ଼ାଯିବା ସହ ବିଭିନ୍ନ ସ୍ଥାନରେ ପୋଲିସ ପିକେଟିଂ କରି ସନ୍ଦିଗ୍ଧ ଯାନଗୁଡିକୁ ଯାଞ୍ଚ କରୁଛି। ସୂଚନାଯୋଗ୍ୟ, ୨୦୧୨ରେ ଇସ୍ରାଏଲ ଦୂତାବାସ କର୍ମଚାରୀଙ୍କୁ ଆକ୍ରମଣ କରିବା ଲାଗି ଆତଙ୍କବାଦୀ କାରରେ ବୋମା ଖଞ୍ଜିଥିଲେ।
